R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

______________________________________________________________________________

H O T Ă R Â R E A
Nr. 37/2021

privind aprobarea taxei speciale de salubrizare 

pentru utilizatorii casnici din Comuna Orlat începând cu 1 iulie 2021
             Consiliul Local al Comunei Orlat , Judeţul Sibiu , întrunit în şedinţă extraordinară la data de 25.06.2021,  
           

              În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,                         

              Ţinând seama de Hotărârea Asociaţiei de Dezvoltare Intercomunitară Eco Sibiu nr.  2/24.03.2020  privind aprobarea încheierii Actului Adiţional nr. 8 la ,, Contractul de delegare prin concesiune a gestiunii activităţii de colectare şi transport a deşeurilor municipale în zona 1 Sibiu’’ nr. 277/05.08.2016,

                În conformitate cu prevederile anexei nr. 5 din OUG nr. 74/2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu,

              În baza reglementărilor art. 8 alin. (3) lit. j)-k), art. 9 alin. (2) lit. d), art. 10 alin. (5), art. 42 alin. (1) lit. c), art. 43 alin. (4) din Legea nr. 51/2006 privind serviciile comunitare de utilităţi publice, cu modificările şi completările ulterioare, coroborate cu art. 25-27 din Legea serviciului de salubrizare a localităţilor nr. 101/2006  , republicată cu modificările şi completările ulterioare; 
               Luând în considerare prevederile art. 30 din Legea nr. 273/2006 privind finanţele publice locale, cu modificările şi completările ulterioare coroborat cu art. 454 lit. g) şi art. 484 din Legea nr. 227/2015 privind Codul Fiscal , 

             Tinând seama de prevederile anexei nr. 2 din OUG nr. 196/2005 , cu modificările şi completările ulterioare şi prevederile art. 16  , art. 17 şi art. 18 din anexa la Ordinul nr. 2413/2016 privind modificarea Ordinului ministrului mediului şi gospodăririi apelor nr. 578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu,  

            Având în vedere H.C.L. Orlat Nr. 6 / 2019 privind aprobarea ”Regulamentului de instituire şi administrare a taxei speciale de salubrizare în Judeţul Sibiu”,
Ţinând seama de prevederile art. 65 alin. 1 din Legea nr. 24/2000 privind normele de tehnică legislativă pentru elaborarea actelor normative , 
Văzând avizul comisiilor de specialitate constituite la nivelul autorităţii deliberative din Comuna Orlat ,
            Având în vedere prevederile art. 129 alin. 2 lit. d şi alin. 7 lit. n , art. 133 alin.2 lit. a , art. 139 alin. 1 din O.U.G. nr. 57/2019 privind Codul administrativ ,
HOTĂRĂŞTE:
Art.1 :    Se aprobă taxa specială de salubrizare pentru utilizatorii casnici din Comuna Orlat în cuantum de 9,5 lei/persoană/lună, începând cu 1 iulie 2021. 
Art.2 :   La data intrării în vigoare a prezentei , se abrogă prevederile pct. 16 alineat 1 al subcapitolului ,,Alte taxe locale’’, din anexa nr. 1 la Hotărârea nr. Nr. 59 / 2020 privind stabilirea impozitelor şi taxelor locale pentru anul 2021, având acelaşi obiect de reglementare . 
Art.3(1) :   Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinta publică prin grija secretarului general al comunei Orlat.
         (2) :    Prezenta hotărâre se comunică Asociaţiei de Dezvoltare Intercomunitară “ECO Sibiu”.
         (3) :  Se încredinţează primarul Comunei Orlat şi Compartimentul Impozite şi taxe  cu ducerea la îndeplinire a dispoziţiilor prezentei hotărâri .
Adoptată la Orlat , data : 25  iunie 2021

